শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত)
শ্রেষ্ঠ চলচ্চিত্রের জন্য জাতীয় চলচ্চিত্র পুরস্কার (ভারত) হল ভারতের চলচ্চিত্রের জন্য সর্বোচ্চ সম্মানিত পুরস্কার। এটি একটি স্বর্ণ কমল পুরস্কার যা জাতীয় চলচ্চিত্র পুরস্কারের অংশ হিসেবে ১৯৫৪ সাল থেকে ভারত সরকার প্রদান করে আসছে। বাংলা ভাষার চলচ্চিত্র সর্বোচ্চ ২২ বার; হিন্দি ভাষার চলচ্চিত্র ১৩ বার; মালায়লাম ভাষার চলচ্চিত্র ১১ বার; কন্নড় ভাষার চলচ্চিত্র ৬ বার; মারাঠি ভাষার চলচ্চিত্র ৫ বার; তামিল, সংস্কৃত ও অসমীয়া ভাষার চলচ্চিত্র ২ বার; তেলুগু, ও বিহারী ভাষার চলচ্চিত্র ১ বার করে এই পুরস্কার লাভ করে। ১৯৭৯ সালে এই বিভাগে কোন পুরস্কার প্রদান করা হয় নি।